Čvrste veze CG i SAD
U Podgorici je danas održana svečana akademija povodom 105. godišnjice uspostavljanja diplomatskih odnosa dvije zemlje
Crnogorski šef diplomatije Milan Roćen na svečanosti je kazao da između dvije zemlje postoje neraskidive veze i prijateljstvo i podsjetio da je Crna Gora imala značajnu američku pomoć u najtežim vremenima: Roćen je naveo da su SAD od 2001. godine finansijski pomogle Crnu Goru sa skoro 300 miliona USD, što tu zemlju stavlja na treće mjesto u svijetu po visini američke pomoći po glavi stanovnika. On je potencirao i značajnu podršku SAD-a evropskim i evroatlanskim integracijama Crne Gore. Roćen je podsjetio i da ocjenu američkog ambasadora Roderika Mura da je Crna Gora proizvela više istorije po kvadratnom kilometru svoje teritorije od bilo koje države u Evropi, osim možda od Vatikana. Američki ambasador u Crnoj Gori Roderik Mur je, govoreći na svečanosti, rekao da odnose Crne Gore i SAD krasi snažno parnerstvo. Mur podsjetio je da je početkom prošlog vijeka veliki broj Crnogoraca emigrirao u SAD u potrazi za poslom. On smatra da bi bila velika greška potcijeniti emotivne veze koje postoje između građana dvije države: Akademiji su prisustvovali predstavnici javnog i naučnog života Crne Gore, kao i diplomatskog kora.